Ես դրանում հստակ համոզված եմ եւ կարծում եմ, որ հիմա սահմանադրական կարգն է վերականգնվել: Միշտ հեղափոխություն բառն ունենում է հակառակ կողմ, օգտագործվում են հակահեղափոխություն, հակահեղափոխական բառերը, որոնք ականջ են ծակում, որ շատ նման են բոլշեւիկյան մեր 70 տարվա ճանապարհի սկզբնահատվածին, որի հետ ասոցիացիա այս թավշյա հեղափոխությունը չունի, ուստի կարծում եմ, որ բառերի մեջ էլ պետք է մի քիչ զգույշ լինել: Նրանք, ովքեր նախկին իշխանության շրջանակներում եւ շարքերում գործում են այս պրոցեսսի դեմ, նրանք զուտ սահմանադրական կարգի խախտողներ են, ոչ թե հակահեղափոխականներ, ես այսպես կբնութագրեի նրանց: